Shiga
KIA gap ai Myen asuya gasat helicopter 1 hkrat, 3 mat
- Post 02 May 2012
- Last Updated on 02 May 2012
- By KNG
- Hits: 1501
Myen asuya dap hte Miwa ga jarit Pangwa kaw byin nga ai gasat poi hta, Myen hpyendap a gasat helicopter ni hpe KIA ni gap ai hta, 1 hkrat nna 3 gaw, shi a daju de n du mat taw nga ai lam, ndai lam chye ai kam ging ai shiga lawk tsun ai.
April 30, bat langai ya shani Myitkyina, Dingdung Daw Daju (M.P.Hk) na gasat helicopter 2 gaw Myen hpyendap npu Jarit Sin Dap (Border Guard Force) masat 1001 a daju, shawng de New Democratic Army-Kachin (NDA-K) a ginjaw Pangwa hpe wang tawn ai KIA hpyenla ni hpe sa jahtaw gap ai shaloi, gap hkrum ai lam re.
Helicopter lahkawng yan gap hkra ai shaloi, 1 gaw hkrat mat sai lam lu shateng tim kaga langai rai yang Myitkyina daju de n du, mat mat nga ai lam, Myen dap shiga lawk hku chye lu ai.
Bai nna mani May praw 1 hta mung Pangwa de Myitkyina kawn lung wa ai gasat helicopter 4 hpe tau hkap sin nga ai KIA hpyenla ni nbungli gap sinat ni hte shingte gap ai kaw, 2 gaw daju de n du, mat taw nga ai lam, Myen dap shiga lawk kawn matut chye lu ai.
Myen asuya gaw KIO hpe shata 10 jan gasat shamyit nga ai hta, tinang dap maga hpyenla si hkala hkrum jahpan hpe shawa chye tang madun ai lam, ya ten du hkra n nga shi ai.
knc_Latn kac_Latn eng_Latn eng_Latn ces_Latn lim_Latn kac_Latn kac_Latn kac_Latn kac_Latn kac_Latn